open-index/open-wikipedia-markdown huggingface dataset:
האסכולה הפיתגוראית

**האסכולה הפיתגוראית** היא אסכולה פילוסופית קדם-סוקרטית, שנוסדה על ידי הפילוסוף פיתגורס ונקראה על שמו, והתקיימה באזור יוון הגדולה (כיום דרום איטליה) בין המאה ה-6 לפנה"ס למאה ה-4 לפני הספירה.

הפיתגוראים התארגנו בחבורות סגורות, תערובת של אסכולה מדעית ושל כת דתית שדמתה מאוד לאורפים אך טענה שהפילוסופיה ולא אורח חיים דתי-פולחני, מטהרים את הנפש. הם הקפידו על סודיות ומבחן הקבלה לאגודה היה בין השאר שתיקה למשך 5 שנים (התגליות המתמטיות קיבלו מעמד דתי, נשמרו בסודיות יותר מרעיונות דתיים אחרים). הפיתגוראים עסקו במתמטיקה, מטאפיזיקה, מוזיקה ואסטרונומיה, האמינו בגלגול נשמות, הקריבו קורבנות, ונמנעו מאכילת בשר (צמחונות).

## המספר כיסוד העולם
פיתגורס ותלמידיו הציבו עקרון מופשט העומד בבסיס העולם (בניגוד למוניזם המטריאלי המילטי): **ה[[מספר]] כיסוד העולם.** יסוד מופשט. לכל דבר בעולם יש את המספר התואם לו. מה שלא ניתן לרדוקציה מתמטית, לכימות, לא קיים. קיימת קורלציה בין אורכי מיתרים (צלילים), מרחקים בין כוכבים ובין נוסחאות מתמטיות. מערכת הדהודים. פיתגורס גילה כי הסולם המוזיקלי הוא מספר ושניתן לבטא את המרווחים ההרמונים באמצעות שברים של מספרים שלמים. לפי עיקרון זה, הרי שלא חשוב ממה עשוי הכלי שמשמיע את הצליל (מיתר, פטיש, עמוד אוויר). אותו צליל יצא תמיד על פי היחס המתמטי של החלקים המוציאים אותו. המתמטיקה היא שעושה את ההתנהגות המוזיקלית והיא זו שבאמצעותה בנוי היקום.

טטרקטיס - סמל לשלמות. קדושה. ניתן לתאר על ידיו את יחסי הצלילים הראשונים. הפיתגוראים עסקו במשמעות מספרים זוגיים ולא זוגיים, כמו כן, ידוע 'משפט פיתגורס' הגורס כי סכום שטחם של שני ריבועים הנשענים על צלעות משולש ישר-זווית שווה לשטחו של הריבוע הבנוי על הצלע השלישית הנגדית (היתר).

## תפיסת הנפש ותכלית החיים
הפיתגוראים תפסו את הנפש האנושית כאל (דימון) שנפל ונכלא בגוף, ולאחר כמה גלגולים בגוף, עתיד להשתחרר מעול הלידות. הנפש היא נצחית ובת אלמוות וחשוב לעסוק בהטהרותה יותר מלעסוק בגוף. מתוך תפיסתם הדואליסטית סברו כי תכלית החיים היא טיפוח הנפש ועל ידי כך לשחררה מכבלי הגוף. מטרה זו ניתנת להשגה על ידי עיסוק במוזיקה ובעיון פילוסופי המזככים את הנפש. בכך דומה הפילוסופיה הפיתגוראית למסורת הדתית הדיוניסית הסבורה כי יש בכוחה של הפעולה הנכונה להתגבר על המוות ולהגיע להישארות הנפש, אלא שבמקום אמצעים פולחניים דגלו הפיתגוראים בהתבוננות בתשתית המתמטית של היקום.

את כתבי ותגליות הפיתגוראים הם יחסו לפיתגורס, מייסדם, אבל יש המשערים שכתביהם נתחברו למעשה בתקופה מאוחרת יותר.

בין הפיתגוראים היו זרמים שהתמקדו יותר בעיסוק במתמטיקה ובפן המדעי וזרמים שהתמקדו יותר בפן הטקסי-פולחני של התנועה.

## הנאו-פיתגוראים
במאות הראשונה והשנייה לספירה, לאחר שהאסכולה הפיתגוראית המקורית כבר חדלה מלהתקיים, החלו להתפתח, בעיקר באלכסנדריה, זרמים נאו-פיתגוראים, שביקשו לחדש את מנהגי האסכולה. אנשי האסכולה הנאו-פיתגוראית חיו בחבורות סגורות, ועסקו במסורת הפיתגוראית, בעיקר בצדדיה הלא רציונליים - ראיית המספרים כסמלים וכדומה. הם עסקו בספקולציות יותר מאשר בשיטה מסודרת, והושפעו מאוד מתפיסות מזרחיות שונות. הם האדירו ביותר את דמותו של פיתגורס רבם, ורוב המידע שיש בידינו על חייו מגיע מידיהם.

השפעת האסכולה הפיתגוראית ניכרת במיוחד בפילוסופיה של ימי הביניים אך רשמיה קיימים גם במחשבה של העת החדשה (אצל הוגים דוגמת ניטשה).

## לקריאה נוספת
* , פרק ח': המתמטיקה הפיתגוראית, עמ' 60–67

## קישורים חיצוניים

* 
* 
* 
* 

פיתגוראית
פיתגוראית
קטגוריה:פיתגורס
פאדמה אמידאלה

**פאדמה אמידאלה** (באנגלית: **Padmé Amidala**) היא דמות בדיונית בסדרת סרטי המדע הבדיוני מלחמת הכוכבים. מדינאית בכירה, אשתו של אנאקין סקייווקר, אמם של לוק וליאה וסבתו של קיילו רן. דמותה גולמה על ידי השחקנית נטלי פורטמן.

## ביוגרפיה
פאדמה נולדה בכוכב נאבו ונבחרה למלכה בגיל 14. בזמן כהונתה הותקף הכוכב על ידי פדרציית הסחר ופאדמה הוברחה ממנו על ידי שני אבירי הג'דיי - קווי-גון ג'ין ואובי-וואן קנובי - כדי לבקש סיוע מהסנאט של הרפובליקה. במהלך מסעם פגשה פאדמה את אנאקין כשהיה עוד ילד בן 10. אחרי שנכשלה להשיג עזרה מהסנאט, חזרה לכוכב נאבו וכרתה ברית עם הגאנגאנים, יצורים אמפיביים ששכנו ביערות ובביצות של הכוכב, שהיו ביחסי עוינות הדדית עם בני האדם. צבא הגאנגאנים הצליח לעכב את צבא הדרואידים של פדרציית הסחר, בזמן שפאדמה ואבירי הג'די השתלטו על הארמון המלכותי ואנאקין סקייווקר השמיד את תחנת החלל של הפדרציה ושיתק את צבא הדרואידים.

לאחר שירותה כמלכה העם רצה שתהיה סנטורית בסנאט הגלקטי וכך נבחרה לסנטורית של נאבו. במשך שירותה בסנאט, רצו אנשי פדרציית הסחר להרוג אותה וניסו להתנקש בה בזמן נחיתתה בקורוסנט. לאחר התקרית ממנה ניצלה בזכות כפילה, הוצמדו אליה אנאקין ואובי-ואן כשומרי ראש. ניסיון התנקשות נוסף הוביל להחלטה לשלוח את פאדמה ואנאקין להסתתר בנאבו. למרות הסתייגותה של פאדמה, השניים מתאהבים על רקע הנופים הפסטורליים של אזור האגמים. פאדמה גם מסייעת לאנאקין כאשר הוא יוצא לחלץ את אמו, שנשבתה בידי נוודי חולות בטטואין. היא גם מנחמת אותו אחרי שאמו מתה בזרועותיו והוא טבח בשבט ששעבד אותה, כנקמה.
בסוף הסרט מלחמת הכוכבים - פרק 2: מתקפת המשובטים השניים מתחתנים בסתר, מאחר שלאבירי ג'די אסור להינשא.

בסרט מלחמת הכוכבים - פרק 3: נקמת הסית' פאדמה נכנסת להריון מאנאקין. בו בזמן, הוא סובל מחזיונות ביעותים שבהם פאדמה מתה בייסורים בזמן הלידה.
אחרי שעבר לצד האפל בניסיון להציל אותה ממוות, אנאקין כמעט הורג את פאדמה, כאשר חשב שבגדה בו והסגירה אותו לאובי-וואן קנובי, אך הוא נמלך בדעתו ברגע האחרון. למרות העובדה שלא ניזוקה פיזית באופן קטלני, פאדמה איבדה את רצונה לחיות. היא יולדת תאומים בניתוח  ועל ערש דווי מבקשת פאדמה מאובי-וואן לזכור שבאנאקין עדיין נשאר טוב.

## תכונות
פאדמה היא אישה אמיצה, מדינאית אידיאלסטית ומוכשרת. היא סירבה להיכנע לתכתיבי פדרציית הסחר ואף נמלטה במבצע מסוכן כדי לגייס עזרה. כאשר נחתה יחד עם קווי-גון ג'ין ואובי-וואן קנובי על כוכב טטואין היא ירדה לתור אותו במסווה של משרתת. כאשר חזרו אבירי הג'דיי אל נאבו כדי להציל את הכוכב מהמצור, נאותה פאדמה להצעתו של ג'אר ג'אר בינקס לבקש עזרה מהגאנאגנים, שבט של יצורים אמפיביים מנאבו ששרה בעוינות הדדית עם בני האדם. פאדמה - במהלך של אומץ, תבונה דיפלומטית וכנות - חשפה את זהותה האמיתית בפני ראש השבט, נאותה להשתחוות בפניו ולהפגין כלפיו כבוד רב. בכך זכתה בהערכתו ואמונו, והצליחה לגייס את שבטו למלחמה בפדרציית הסחר.

בזמן שצבא הגאנאגנים נלחם בעוז בצבא הדרואידים, הובילה פאדמה יחד עם קווי-גון ג'ין, אובי-וואן, אנאקין ושומרי ראשה פשיטת קומנדו נועזת אל הארמון המלכותי על מנת ללכוד את ראשי הפדרציה ולדרוש את כניעתם. בפשיטה גילתה פאדמה מיומנות, זריזות ואף יכולת בשימוש באקדח בלאסטר.

## קישורים חיצוניים

* 

אמידאלה
קטגוריה:נסיכות בדיוניות
בית הקברות הבריטי

בארץ ישראל שוכנים חמישה בתי קברות צבאיים בריטיים אשר קמו החל ממלחמת העולם הראשונה:
רומאג'י

**רומאג'י** (קאטאקאנה: ローマ字) הוא ליטון של יפנית, כלומר שיטת תעתיק של השפה היפנית לכתב לטיני.
ישנן מספר שיטות של רומאג'י. שלוש העיקריות הן הפבורן (Hepburn) הפופולרית, קונריי-שיקי (Kunrei-Shiki, ISO 3602) וניפון-שיקי (Nippon-Shiki, ISO 3602 Strict).

ביפנית, הרומאג'י כמעט ואינה משמשת בכתיבה יומיומית, מלבד שמות לועזיים או קיצורים למיניהם (לדוגמה: "CD を買います" שפירושו "אני קונה תקליטור"). באנגלית, משמשת צורת כתיבה זו לכתיבת מילים שבדרך כלל נכתבות באחד משלושת הכתבים הנהוגים ביפנית (היראגאנה, קאטאקאנה וקאנג'י), על מנת לבאר את המילה לאנשים שאינם קוראים יפנית, כגון מבקרים, לשם כתיבת שמות במסמכים בינלאומיים שאינם ביפנית ולתמיכה בזרים הלומדים יפנית. בנוסף, היא משמשת כדי לבאר איך הוגים מילים בקאנג'י, מכיוון שכתב זה הוא כתב לוגוגרפי, כלומר כתב המציין משמעויות ולא הגאים.

התעתיק הלטיני הקדום ביותר של היפנית מבוסס על הפורטוגזית. הוא פותח באמצע המאה ה-16 על ידי יפני בשם אנג'ירו או יאג'ירו (Yajiro). אנג'ירו המיר את דתו לנצרות קתולית בעקבות מפגש עם המיסיונר הישועי פרנסיסקו חאווייר, וליווה אותו במסעו ליפן. בשיטה זו השתמשו הישועים לשם הדפסת כתבי קודש קתוליים, על מנת שהמטיפים יוכלו ללמד את מאמיניהם, מבלי ללמוד את הכתב היפני המסובך. הספר הטוב ביותר לחקר היפנית המודרנית המוקדמת ולניסיונות התעתוק הראשונים הוא ה-Nippo Jisho, מילון יפני-פורטוגזי שנכתב ב-1603.  כיום משתמשים ברומאג'י כדי ללמד יפנית, בעיקר בשלבים הראשונים של לימוד השפה. שימוש אינטרנטי נוסף הוא בכתיבת שירים ביפנית ברומאג'י, למשל בקריוקי, על מנת לעזור למי שלא יודעים יפנית ללמוד את המילים.

## ראו גם
* פין-יין

## קישורים חיצוניים

קטגוריה:כתב יפני
קטגוריה:ליטון שפות
סטארדאסט

**סטארדאסט** היא גשושית אמריקנית, ששוגרה ב־7 בפברואר 1999 בידי נאס"א ואשר תא שהכיל אבק מהשביט וילד 2 שוחרר ממנה ונחת חזרה על כדור־הארץ ב־15 בינואר 2006. מטרת הגשושית הייתה לחקור את הרכבו של השביט וילד 2 ואת זנבו.

הגשושית סטארדסט טסה בקרבתו של השביט וילד 2 ב־2 בינואר 2004. במהלך טיסתה היא אספה דוגמיות אבק מזנב השביט וצילמה תמונות מפורטות של הגרעין הקרחוני שלו. סטארדסט נחתה ב־15 בינואר 2006 במישור המלח הגדול ביוטה ליד בסיס הצבא האמריקני פרובינג גראונד. זהו הניסיון המוצלח הראשון לאסוף חומר כלשהו מעבר למסלול הירח ולהחזירו לכדור־הארץ. החומר שנאסף לא השתנה מאז ראשית היווצרות מערכת השמש לפני 4.5 מיליארד שנה. הגשושית טסה במהירות של 46,446 קמ"ש במהלך כניסתה לאטמוספירה, ובכך הפכה לעצם המהיר ביותר מעשה ידי אדם.

בנוסף לשביט וילד 2 התקרבה הגשושית עד למרחק של כ־3,300 ק"מ מהאסטרואיד 5535 אנה פרנק ב־2 בנובמבר 2002 וצילמה כמה תמונות שלו.

## הגשושית
הגשושית מבוססת על תכנון "אוטובוס החלל העמוק" של לוקהיד מרטין. הגשושית, הנחשבת קלה יחסית, הכילה מערכות נסיוניות שלאחר ההצלחה של תפקודן ייושמו בחלליות הבאות מדגם זה. משקל הגשושית, לרבות הדלק שלה שנדרש לתמרונים בחלל העמוק היה 380 קילוגרם. אורכו של החלק הראשי שלה היה 1.7 מטרים.

המחשב של הגשושית פעל באמצעות מערכת ההפעלה VxWorks, שהיא מערכת הפעלה למערכות משובצות מחשב של חברת המחשוב ווינד ריבר. מערכת זו שימשה ומשמשת רכבי חלל בלתי מאוישים רבים של נאס"א, ובכללם הרוברים ספיריט ואופרטוניטי שנשלחו לחקור את מאדים.

## לוכד דגימות אבק
שמאל|ממוזער|250px|מערכת קליטת האבק העשויה אירוג'ל
לוכד דגימות האבק הכיל יחידות אירוג'ל, שהוא ג'ל בעל צפיפות נמוכה, ששימשו לאיסוף האבק משובל השביט וילד 2. מערכת בצורת מחבט טניס הכילה שטח של 1,000 סמ"ר שימש ללכידת חלקיקים בגדלים שונים. כאשר הגשושית חלפה בקרבת השביט, מהירות הפגיעה של החלקיקים הייתה 6,100 מטרים בשנייה, פי 9 ממהירות קליע הנורה מרובה. אף על פי שהחלקיקים היו קטנים מגרגר חול, תפיסתם במהירות כה גבוהה הייתה עלולה לשנות את גודלם ואת הרכבם הכימי או לאדות אותם כליל.
כדי לאסוף את החלקיקים מבלי לפגוע בהם, פיתחה נאס"א מערכת מבוססת פחמן המסודר במבנה דמוי ספוג ש־99 אחוזים ממנו היו חלל ריק. צפיפות האירוג'ל קטנה פי 1,000 מצפיפות של זכוכית, שאף היא מוצק מבוסס צורן. כאשר החלקיקים פגעו באירוג'ל הם נלכדו בתוכו ויוצרו בעוברם בו מסלול דמוי גזר באורך פי 200 מאורך הגרגיר, תוך שהם מאטים עד לעצירה מוחלטת. מכיוון שהאירוג'ל הוא ברובו שקוף, לעיתים הוא מכונה "עשן כחול". המדענים חיפשו את עקבות החלקיקים הזעירים באירוג'ל כדי לאתר אותם.

האירוג'ל נארז והושם בתוך תא ששימש להחזרת החלקיקים לכדור־הארץ. שאר חלקי הגשושית שכבר לא היה בהם צורך נשרפו באטמוספירה.

לקראת הנחיתה היו חששות שמא המצנחים לא יפתחו כמו שאירע לגשושית ג'נסיס, שבה אירעה תקלה בשל תכנון לקוי. הגשושית נחתה נחיתה רכה ובטווח הדקה שתוכנן לה.

## ראו גם
*תוכנית דיסקברי
*רוזטה (גשושית)
*אוסיריס־רקס
*היאבוסה והיאבוסה 2

## קישורים חיצוניים

* דף החדשות ממבצע סטארדסט באתר נאס"א
* 
* 
* Emily Lakdawalla, The Stardust Sample Catalog, *The Planetary Society*. August 12, 2010

קטגוריה:תוכנית דיסקברי
קטגוריה:גשושיות אמריקאיות
קטגוריה:משימות לחקר מערכת השמש
קטגוריה:משימות איסוף והחזרת דגימה
מודיעין חזותי

**מודיעין חזותי**, או **ויזינט** (VISINT, קיצור של Visual Intelligence), הוא מודיעין המתמקד במידע חזותי. 
[250px|ממוזער|שמאל|מטוס הריגול [U-2 משמש לאיסוף מודיעין חזותי]]
מקורות נפוצים למודיעין חזותי הם:
* תצלומים קרקעיים.
* תצפיות בידי חיילים (כפי שמבוצעת על ידי חיל האיסוף הקרבי בצה"ל, לדוגמה).
* תצפיות בעומק עורף האויב בידי יחידות סיור עמוק (Deep Reconnaissance). יחידות אלה הן יחידות עילית המאומנות בריגול, הסוואה והישרדות בשטח עוין.
* אימינט (IMINT, קיצור של Imagery Intelligence), הוא מונח המתאר תת-תחום במודיעין חזותי הכולל את המקורות הבאים:
** תצלומי אוויר, המצולמים באמצעות מטוס ריגול או באמצעות כלי טיס בלתי מאויש.
** תצלומי לוויין, המצולמים באמצעות לווין ריגול.

המודיעין החזותי מספק תמונה עדכנית מהשטח, מאפשר מעבר לניתוח הפריטים המופיעים בצילום, כולל הסקת מסקנות גאוגרפיות וגאולוגיות לגבי פני השטח, הקרקע וכדומה.

מודיעין חזותי בזמן אמת מאפשר גם איכון של המטרות וסגירה מהירה של מעגל ירי כאשר המודיעין מסמן את המטרה ואילו גורמי האש (בעיקר חיל האוויר או ארטילריה) מבצעים תקיפה מדויקת שלה. דוגמה לשימוש בוויזינט וסגירת מעגל ירי בזמן אמת היא הסיכול הממוקד של מייסד חמאס, אחמד יאסין, שאותר על ידי מזל"ט בעת שיצא ממסגד ונהרג לאחר מספר דקות על ידי מסוק אפאצ'י של חיל האוויר שירה טיל מדויק אל עבר המטרה שסימן לו המזל"ט.

## בישראל

### בצה"ל
במסגרת אגף המודיעין של צה"ל פועלת עוצבת מודיעין חזותי, העוסקת באיסוף מודיעין חזותי באמצעות יחידות אחדות, ובהן:
***יחידת הלוויינות** - עוסקת באיסוף והפקת מודיעין באמצעות לוויינים.
***מערך סיור האוויר** - מפעיל "סיירי אוויר", אשר מוטסים על גבי מטוסי "צופית" ו"חופית" של טייסת 100 בחיל האוויר. משימתם היא איסוף מודיעין מן האוויר.
***יחידת המיפוי** 
***[[יחידה 9900]]** - יחידת החקירה הויזינטית המרכזית של אגף המודיעין, עוסקת בפענוח וחקירה באמצעות תצלומי אוויר.
***אגו"ז** - מחקר מידע גאוגרפי, כולל ייצור בנק מטרות, ומחקר שוטף בתחומי צבא וטרור.

בחיל האוויר עוסקת יחידת שט"ל של להק המודיעין במודיעין חזותי. בעת שגרה תפקידה של שט"ל הוא לספק תשתית פענוח המאפשרת הערכת מצב על הפעילות הביטחונית בזירת המזרח התיכון, תוך חיפוש אחר פעילות בלתי-שגרתית. בחירום תפקידה לספק מטרות לתקיפה עבור חיל האוויר.

בכוחות היבשה פועלת יחידת רוכב שמים של חיל התותחנים, העוסקת בהפעלת כלי טיס בלתי מאויש (כטב"ם) מסוג סקיילרק 1. המערכת, שמשקלה כ-50 ק"ג, נישאת על גב הלוחמים ומורכבת בשטח בעת הצורך. צוותים מהיחידה מצטרפים לכוחות יבשה ויחידות מובחרות ומספקים מודיעין חזותי לרמת הגדוד. לצוות יכולת הכוונה של מרגמות, ארטילריה, מסוקי קרב וכלי טיס שונים.

### ציבורי
חברת ISI מספקת תצלומי לווין מצילומי לוויני EROS שבבעלותה.

## לקריאה נוספת
*  אפרים לפיד, **לוחמי הסתר - המודיעין הישראלי מבט מבפנים**, ידיעות ספרים, 2017, עמ' 87-82

## קישורים חיצוניים
* 
* 
* 

קטגוריה:ביון
קטגוריה:מודיעין צבאי
חנקן חמצני

התרכובת **חנקן חמצני** (או **חנקן חד-חמצני**) היא מולקולה המורכבת מאטום אחד של חמצן ואטום אחד של חנקן שסימולו NO. בתנאים סטנדרטיים של טמפרטורה ולחץ תרכובת זו היא גז. זהו מוליך עצבי חשוב בגופם של יונקים, כולל האדם, ומולקולת האיתות היחידה המוכרת למדע שהיא גז. פעילות החנקן החמצני בגוף התגלתה בשנות ה-70 של המאה ה-20.

אין לבלבל בין מולקולה זו לחמצן דו-חנקני שהוא חומר הרדמה וגז חממה או לחנקן דו-חמצני שהוא גז רעיל מאוד בצבע חום ואחד ממזהמי האוויר העיקריים (נפלט ממנוע בעירה פנימית). אולם, חנקן חמצני מתחמצן מהר מאוד באוויר והופך לחנקן דו-חמצני ניתן להבחין בתהליך זה בהופעתו של צבע אדמדם-חום.

מולקולות חנקן חמצני היא רדיקל חופשי, ולכן הראקטיביות גבוהה. זמן מחצית החיים שלו הוא בין שנייה לחמש שניות.

## תגובות כימיות נפוצות
* כאשר שתי מולקולות של חנקן חמצני נפגשות עם מולקולת חמצן, נוצר חמצון לשתי מולקולות של חנקן דו-חמצני:
:: 2 NO + O2 → 2 NO2
* כאשר החמצון קורה במים אז מולקולת מים, חמצן וחנקן חמצני יוצרים חומצה חנקיתית:
:: 4 NO + O2 + 2 H2O → 4 HNO2

### ייצור
על מנת ליצור חנקן חמצני משתמשים בתהליכים כימיים בחום גבוה.
* בתהליך אוסטוולד התעשייתי משתמשים בחמצון אמוניה בטמפרטורה שבין 750 °C לבין 900 °C (בדרך כלל 850 °C) כאשר סגסוגת פלטינה - רודיום משמש כזרז:
:: 4 NH3 + 5 O2 → 4 NO + 6 H2O
* דרך אחרת ליצור זאת הוא בשימוש במולקולות חמצן וחנקן פשוטות בטמפרטורה גבוהה מאוד (מעל 2000 °C). תהליך זה אינו פרקטי ולא נמצא בשימוש:
:: N2 + O2 → 2 NO
* במעבדות משתמשים בחנקות ובחומצה חנקתית. למשל בשימוש בנחושת חנקיתי:
:: 8 HNO3 + 3 Cu → 3 Cu(NO3)2 + 4 H2O + 2 NO
* תהליך דומה בשימוש בנתרן חנקיתי או באשלגן חנקיתי:
:: 2 NaNO2 + 2 NaI + 2 H2SO4 → I2 + 4 NaHSO4 + 2 NO
:: 2 NaNO2 + 2 FeSO4 + 3 H2SO4 → Fe2(SO4)3 + 2 NaHSO4 + 2 H2O + 2 NO
::  3 KNO2 (l) + KNO3 (l) + Cr2O3(s) → 2 K2CrO4(s) + 4 NO

## ראו גם
* חנקן חמצני בנשיפה

## קישורים חיצוניים
* 
* 
* 

## הערות שוליים

קטגוריה:תחמוצות
קטגוריה:גזים
קטגוריה:זיהום אוויר
קטגוריה:חנקן: תרכובות
קטגוריה:מולקולות דו-אטומיות
קטגוריה:תרופות יתומות
קטגוריה:תרופות לפי א'-ב'
דרגונפליי רקורדס

**דרגונפליי רקורדס** (באנגלית: **Dragonfly Records**) הוא מותג הקלטות הטהור הראשון לטראנס פסיכדלי. הוא הוקם על ידי מרטין גלובר בבריקסטון, לונדון.

מרטין גלובר ניצל את המונופול שלו בתור בעל המותג והסטודיו (Butterfly Records) היחיד אשר פעל למען הטראנס הפסיכדלי והקים את Dragonfly Records ובמהרה הפך המקום למרכז המוזיקה הפסיכדלית בלונדון. באותו מקום ראג'ה ראם וגארהם ווד יצרו את The Infinity Project. סיימון פוספורד, אשר עבד כטכנאי סאונד ב-Dragonfly, הוציא לאחר מכן את האלבום Twisted כ-Hallucinogen אצל Dragonfly Records, הקומפליקציה הראשונה של Dragonfly Records הוצאה כטראנס סמפלר וזמן קצר אחר כך באוגוסט,1993 יצאה קומפליקציה חדשה בשם Project II Trance. הקומפליקציה הנ"ל הכילה יצירות של אמנים אהודים כמו Mandra Gora והפרויקט הצרפתי Total Eclipse. ב-1994 המותג הוציא את הסינגלים של Man With No Name, Parna, הקוסם החמקמק ו-Doof. הקומפליקציה Order Odonata שוחררה באותה בשיתוף עם Dragonfly.

## ראו גם
* טראנס פסיכדלי
* ראג'ה ראם
* סיימון פוספורד

## קישורים חיצוניים
* 

קטגוריה:מוזיקה אלקטרונית
קטגוריה:חברות תקליטים
The Infinity Project

**The Infinity Project** או **פרויקט הנצח** היה הרכב גואה טראנס וטראנס פסיכדלי שהוקם בשנת 1989 על ידי ראג'ה ראם וגראהם ווד. לאחר מכן הצטרף אנג'י סיאן וסיימון פוספורד (Hallucinogen) סייע לפעמים להרכב (חבר של ראג'ה ראם מההרכב Shpongle). ב-1994, ראג'ה ראם, גראהם ווד ואיאן סט פול (Ian St Paul) ייסדו לייבל משלהם, TIP Records.

## דיסקוגרפיה

*Feeling Weird (1995)
*Mystical Experiences (1995)
*The Mystery of the Yeti / Mystical Experiences (2004)


## ראו גם
* טראנס פסיכדלי
* מוזיקה אלקטרונית

## קישורים חיצוניים
* 

קטגוריה:הרכבי טראנס בריטים
קטגוריה:אמני מוזיקה אלקטרונית
קטגוריה:להקות שהוקמו בשנת 1991
אופסילון

**אוּפְּסִילוֹן** (אות גדולה: \Upsilon, אות קטנה: \upsilon) היא האות העשרים  באלפבית היווני. בספרות יווניות היא שקולה למספר 400.

מקורה של האות באות הפיניקית / שמית וו. ביוונית מודרנית נקראת "אִיפְּסִילוֹן" (ύψιλον).

## הגיית האות
*ביוונית קלאסית השתמשו באות לייצוג תנועה קדמית, סגורה, מעוגלת. צליל זה הוא כחיריק אך בשפתיים מעוגלות. מסומן Ü בגרמנית וטורקית. IPA:  Close front rounded vowel.ogg

*ביוונית מודרנית האות מייצגת את התנועה תנועה קדמית, סגורה, בלתי-מעוגלת. IPA:  קובץ:Close front unrounded vowel.ogg
*ביוונית מודרנית הצירוף ου נהגה כשורוק. הצירוף αυ נהגה כ'אַף' או 'אַב', והצירוף ευ נהגה כ'אֶף' או 'אֶב'.

## השתלשלות האות

ארבע אותיות שונות באלפבית הלטיני התפתחו מאות זו: V, Y, U, ו-W (בשלב מאוחר יותר).
באלפבית הקירילי התפתחה ממנה האות У ("אוּ").

## תעתיק האות
כיום מקובל להעתיק אופסילון לעברית כתנועת חיריק מלא.

## שימושים נוספים של האות <math>\Upsilon</math>

בפיזיקת חלקיקים האות היוונית \Upsilon מייצגת את חלקיק המזון מסוג אופסילון.

באסטרונומיה אופסילון קטנה מציינת את הכוכב ה20 בבהירותו במערכת כוכבים.

אופסילון  הוא דגם של מותג הרכב האיטלקי לנצ'יה.

## קישורים חיצוניים

קטגוריה:אותיות ביוונית
רו

**רו** (אות גדולה: Ρ, אות קטנה: ρ או ϱ) היא האות השבע-עשרה באלפבית היווני. בספרות יווניות היא שקולה למספר 100.
מקורה של האות באות השמית/פיניקית ריש. ביוונית מודרנית נהגית האות כצליל רי"ש מכתשי. ביוונית עתיקה נהגתה האות בתחילת מילה תוך נישוף, ולכן תועתקה ללטינית כ-rh.

## התפתחות של האות
האות התפתחה לאותיות הלטיניות R ו-P ולאות הקירילית Р.

## שימושי האות ρ
* בפיזיקה האות ρ מייצגת צפיפות חומר, צפיפות מטען נפחית והתנגדות סגולית.
* במתמטיקה:
** במערכת קואורדינטות גלילית, האות ρ משמשת לסמל רדיוס במובן גלילי - כלומר המרחק מציר הגליל.
** באלגברה ליניארית מסמלת את דרגת המטריצה המיוחסת.
** בתורת הקבוצות מסמלת את טיפוס הסדר של קבוצת המספרים הממשיים.
* בסטטיסטיקה האות מסמלת את מתאם ספירמן.

* באסטרונומיה רו קטנה מציינת את הכוכב ה-17 בבהירותו במערכת כוכבים.

## קישורים חיצוניים

קטגוריה:אותיות ביוונית
קטגוריה:100 (מספר)
אומיקרון

**אומיקרון** (אות גדולה: &Omicron;, אות קטנה: &omicron;, ביוונית: όμικρον), ביוונית: "או קטנה", היא האות החמש עשרה באלפבית היווני. בספרות יווניות היא שקולה למספר 70. האות משמשת כחולם.

מקורה באות הפיניקית עין (𐤏, 16x16px), ממנה התפתחה גם האות העברית ע.

## שימושי האות

* אומיקרון גדולה היא הסימן המקורי במתמטיקה לסימון אסימפטוטי.

* אומיקרון משמשת לסימון הכוכב ה־15 בקבוצת כוכבים. השיבוץ הסידורי שלו הוא פונקציה של הגודל והמיקום שלו. לדוגמה, הכוכב מירה או אומיקרון פרסי.
* וריאנט אומיקרון של נגיף הקורונה הוא השם שהעניק ארגון הבריאות העולמי ב־26 בנובמבר 2021 לווריאנט B.1.1.529 של הנגיף SARS-CoV-2.

## התפתחות של האות
האות התפתחה לאות הלטינית O (שהתפתחה גם מהאות היוונית אומגה) ולאות הקירילית О.

## קישורים חיצוניים

* 

## הערות שוליים

קטגוריה:אותיות ביוונית
קטגוריה:70 (מספר)
יורגודן (כדורגל נשים)

**מועדון כדורגל נשים יוּרְגוֹדֶן** (שוודית: **Djurgårdens IF Dam**) היא קבוצת כדורגל נשים מהעיר סטוקהולם שבשוודיה, המשחקת בליגת הנשים השוודית הבכירה, הדמאלסוונסקאן.

הקבוצה הוקמה בשנת 2003 כתוצאה מאיחוד בין הקבוצות **יורגודן** ו**אֵלבכֶה אַ-אִי-קוֹ**, כאשר 51 אחוז מהניהול שייכים ליורגודן, ו-49 אחוז שייכים לאלבכה. שתי הקבוצות זכו בשבע אליפויות שוודיה, מתוכן שתיים לאחר האיחוד (2003 ו-2004). בשנת 2005 העפילה הקבוצה לגמר ליגת האלופות, אולם הפסידה לטורבינה פוטסדאם.

מדי הקבוצה הם בצבעים לבן וכחול.

## תארים
* **[[ליגת העל השוודית (כדורגל נשים)|ליגת העל השוודית]]**: 2
:2003, 2004
* **[[הגביע השוודי בכדורגל נשים|הגביע השוודי]]**: 3
:2000, 2004, 2005

## שחקניות מפורסמות
*  קתרין יונסדוטיר
*  נדין אנגרר
*  לאורה אוסטרברג קלמארי
*  ויקטוריה סוונסון

## קישורים חיצוניים

* 

קטגוריה:קבוצות כדורגל נשים שוודיות
קטגוריה:סטוקהולם: מועדוני כדורגל
חי

קטגוריה:שמות משפחה עבריים
קטגוריה:שמות פרטיים עבריים לגברים
טוראי

**טוראי** (באנגלית: **Private**) היא הדרגה הצבאית הנמוכה ביותר הקיימת במרבית צבאות העולם. בצה"ל ניתנת הדרגה לחיילים שזה עתה התגייסו לשירות חובה ביום גיוסם. משמעות דרגת הטוראי בעברית נלקחת מהמילה "טור", ומשמעותה כי החייל בתחילת דרכו ומצוי כחלק מ"טור" של חיילים מתחילים.

בצה"ל ובצבאות נוספים כגון הכוחות המזוינים של בריטניה, אין סימון לדרגה זו, וטוראים הולכים ללא הדרגה על מדיהם. סימון הדרגה על פי תקנות נאט"ו הוא OR-2.

## סימון דרגת טוראי בעולם (OR-2)

Army-USA-OR-02.svg|צבא ארצות הבריתפרייבט (Private) -לא נענד בפועל.
Prada pdh ad.png|צבא אינדונזיהפרג'וריט דואה (Prajurit Dua)
PHIL ARMY PVT WOODLAND.svg|צבא הפיליפיניםפרייבט אינסיגניה (Private insignia)
Sotamies kauluslaatta.svg|צבא פינלנדסוטאמיס (sotamies)


## כינויים ודרגות המשך
מכיוון שטוראי היא הדרגה הנמוכה ביותר האפשרית בצבא, בצבאות רבים קוראים לטוראים גם בשמות חלופיים, חלקם שמות גנאי וחלקם בעלי כפל משמעות. בצבא ארצות הברית - חייל שזה עתה התגייס נקרא גם "Recruit" (מגויס). בחיל הנחתים של ארצות הברית (המארינס) נקרא חייל מגויס "boot". בצבאות אחרים ישנם גם "טוראי ראשון" (Private First Class) שאין בצה"ל (אולם היא הייתה בעבר), טוראי שני וטוראי שלישי (בצבא אירלנד למשל), המעידים על התפתחות החייל בצבא על סמך ותק. 

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:דרגות צבאיות
קטגוריה:דרגות צה"ל
.il

היא הסיומת הלאומית (ccTLDs - Country Code Top Level Domains; שם תחום עליון מסומן מדינה) של שמות המתחם של אתרי אינטרנט הרשומים בישראל.

סיומת זו מנוהלת על ידי איגוד האינטרנט הישראלי (ISOC-IL).
הסיומת **il.** נרשמה כבר ב־24 באוקטובר 1985, והייתה הסיומת השלישית שנרשמה, לאחר שבאותה שנה נרשמו הסיומות us. ו־uk..

במאי 2020 אושרה גם הסיומת ".ישראל" כסיומת הלאומית של שמות מתחם הרשומים בישראל, והרישום המוקדם לשימוש בסיומת זו החל באמצע 2022.

## תת-סיומות
קיימות שמונה תת-כתובות אינטרנטיות ישראליות:
* **ac.il** - מוסדות אקדמיים
* **co.il** - חברות מסחריות
* **gov.il** - משרדי ממשלה בישראל
* **idf.il** - צבא ההגנה לישראל
* **k12.il** - בתי-ספר וגני ילדים
* **muni.il** - מועצות מקומיות וערים
* **net.il** - ספקיות אינטרנט
* **org.il** - ארגונים לא-מסחריים

אין הקפדה מלאה על שימוש נכון בתת-כתובות, כך למשל אתר עיריית תל אביב הוא tel-aviv.gov.il למרות שהסיומת gov אינה מיועדת לעיריות, להן הוקצתה הסיומת .muni.il

## צנזורה
ספקית האינטרנט והטלפוניה של איחוד האמירויות הערביות, אִתִּצַאלַאת (בערבית: إي آند), נהגה לחסום כל כתובת ברשת האינטרנט עם הסיומת il. . בנובמבר 2009 בוטלה הצנזורה, והאתרים הישראליים הפכו לנגישים באיחוד האמירויות. עם זאת, תקנון איתיצאלאת אוסר על אזרחי ישראל לרשום שמות מתחם עם הסיומת ae., המשויכת לאיחוד האמירויות.

## ראו גם
* URL
* URI
* מונחים ברשת מחשבים
* Domain Name System
* com.

## קישורים חיצוניים

* 
* 
* איגוד האינטרנט הישראלי - רישום שמות תחת מתחם .il

## הערות שוליים

קטגוריה:ישראל: אינטרנט
עכשיו

[שמאל|ממוזער|250px|שער עונתון ב' של 'עכשיו', רישום השער [יעקב מישורי]]
**עכשיו** הוא כתב עת ספרותי ישראלי שיוצא לאור מאמצע שנות החמישים.

## היסטוריה
הגיליון הראשון של כתב העת יצא לאור בשנת 1957 בעריכתו של ברוך חפץ, תחת השם "אוגדן ב'". את סמליל כתב העת עיצב משה גיל. מגיליונו השני, כתב העת כונה "עכשיו" על שם "עכשיו ובימים האחרים", ספר הביכורים של המשורר יהודה עמיחי שיצא לאור ב-1955.

כתב העת תרם להפיכתם של יונה וולך ודוד אבידן למשוררים מרכזיים. גיליון מס' 66 שיצא בשנת 1999, הוקדש לשירת דוד אבידן, מספר שנים אחרי מותו. משוררות ומשוררים אחרים שפרסמו ב"עכשיו" הם דליה רביקוביץ, רוני סומק, מאיה בז'רנו, יאיר הורוביץ, מאיר ויזלטיר, יואב גלבוע, אהרן שבתאי, סיגלית דוידוביץ' ומנחם בן (בראון). מבין עורכיו במהלך השנים ניתן לציין, נוסף על פרופ' גבריאל מוקד, גם את יהודה עמיחי, דן מירון, הצייר ומבקר האמנות יואב בראל, איש התיאטרון אברהם עוז, אמנון נבות, נתן זך, יהודה ויזן וברוך חפץ.

"עכשיו" היווה עם הקמתו נמל בית ל"משוררי דור המדינה", מונח שטבע גבריאל מוקד. כתב העת יוצא גם כיום, בעריכתם של גבריאל מוקד וברוך חפץ, ומארח משוררים ותיקים כמאיה בז'רנו, משוררי "עכשיו 55", עמוס אדלהייט, אריק א. ודורי טרופין, המכונים כך כי פרסומם הראשון היה בגיליון 55 של עכשיו, ומשוררים חדשים כמו רנאטה יבלונסקה ועוד. מבין מדוריו הקבועים: "חדר קריאה - מדור ביקורת הספרות", "עתה - מוסף סוציאליסטי" ו"דג הדיו" - מוסף סאטירי שמאמריו חתומים בשמות בדויים והוא משתלח בגורמים מתחרים בשדה הקרב הפואטי והספרותי (למשל בני ציפר, זיסי סתוי ואורי ברנשטיין).

## עכשיו וכתבי עת אחרים לשירה
כתבי עת בישראל ניהלו תמיד מאבקים אלה באלה. "עכשיו" ועורכו גבריאל מוקד ניהלו ומנהלים מלחמות ובריתות עם כתבי עת אחרים.

כתב העת קשת, בעריכת אהרן אמיר, נחשב רדיקלי פחות וימני יותר מעכשיו הסוציאליסטי, וכמו כן מבוסס יותר על פרוזה מאשר על שירה. כתבי העת יצאו במקביל ושניהם החזיקו זמן רב, וזכו לתחיה חדשה לאחרונה.

כתב העת קילטרטן שיצא באמצע שנות השישים ראה את עצמו כאוונגרדי יותר מעכשיו, במניפסט שליווה את הקמתו דיבר על כך ש"עכשיו" לא די נועז בתכניו.

עכשיו נמצא במאבק עם כתב העת הליקון. גבריאל מוקד פרסם בעכשיו מאמר בגנות אמיר אור, עורך הליקון, ואגי משעול, חברת מערכת "הליקון".

עכשיו השפיע גם על כתבי עת אחרים, ביניהם: "כתם – עיתון לשירה יומית" האוונגרדי ו"עמדה" אשר רואה את עצמו כממשיך הקו של עכשיו, מבחינה פואטית ואידאולוגית. עורכיו וכותביו הראשיים הם משוררי "עכשיו 66".

בספטמבר 2008 חזר כתב-העת לפעילות לאחר כארבע שנים. החוברות החדשות הופיעו בפורמט של 'עונתון' בעריכת יהודה ויזן וגבריאל מוקד, ולאחר הפסקה שוב הופק ב-2011.

במרץ 2018 יצא גיליון 'עכשיו' א בהשתתפות יהודה עמיחי, נתן זך, טל סלוצקר, פרופ' גבריאל מוקד, דוד אבידן, א.ב. יהושע ורוני סומק.

## קישורים חיצוניים

*אלי אשד, איש החרב: על גבריאל מוקד, אי-מאגו
* 
* 
* 
* אלי אשד, כמעין השופע או כמעין הרעיל ? : ניתוח של כתב עת לשירה, באתר רשימות, 12 בספטמבר 2008
* אלי הירש, על עכשיו א', ידיעות אחרונות 12 בספטמבר 2008
* אלי אשד, חמישים שנה של "עכשיו", 13 בינואר 2009
* כתב העת "עכשיו" באתר הספרייה הלאומית
* 

## הערות שוליים

קטגוריה:ישראל: כתבי עת ספרותיים
קטגוריה:ספרות בעברית
קטגוריה:ישראל: כתבי עת לשירה
ארברו (כדורגל נשים)

**מועדון כדורגל נשים ארברו**, לשעבר "מועדון הספורט קָרלְסְלוּנד" (שוודית: **KIF Örebro DFF**) ובקיצור **קו-אי-אף**, הוא מועדון כדורגל נשים מהעיר ארברו, שוודיה.

ארברו משחקת באצטדיון "בֵּרְן אָרֵנָה" הנמצא בעיר, שמשמש גם את קבוצת כדורגל הגברים המקומית, ארברו אס-קו. מדי הקבוצה הם בצבעים כחול ואדום.

## היסטוריה
המועדון הנוכחי נוסד ב-1980, אולם המועדון המקורי כלל את ענף הנשים כבר משנת 1971. בשנת 2003 עלתה הקבוצה לליגת העל השוודית, ומאז היא משחקת בה.

לקראת עונת 2005 מונתה המאמנת המצליחה פיה סונדהאגה להוביל את המועדון, ותחת ידיה נרכשו שתיים מהשחקניות היותר ידועות שעברו בו - האמריקניות קריסטין לילי וקייט מרקגראף. שנה לאחר מכן, נבחרו שתי שחקניות מהקבוצה - לראשונה בתולדותיה - לסגל הנבחרת הלאומית של שוודיה. 

בשנת 2014, הגיעה הקבוצה להישג השיא שלה - סגנות הליגה השוודית, ובעקבות כך העפילה לליגת האלופות בפעם הראשונה.

## שחקניות מפורסמות
*  קריסטין לילי
*  קייט מרקגראף
*  סאנה ואלקונן

## קישורים חיצוניים

* 
קטגוריה:קבוצות כדורגל נשים שוודיות
ערן שנדר

**ערן שנדר** (נולד ב-16 בדצמבר 1951) הוא משפטן ישראלי, כיהן כפרקליט המדינה מ-1 באוגוסט 2004 עד 17 בדצמבר 2007. קודם לכן הקים את המחלקה לחקירות שוטרים (מח"ש) ועמד בראשה.

## קריירה
בשנת 1976 סיים לימודי משפטים בלונדון. בשנת 1978 נמנה עם מייסדי "שלום עכשיו". בשנת 1981 הוסמך לעורך דין והחל לשמש כתובע במשטרת ירושלים. ב-1982 מונה לפרקליט בפרקליטות מחוז ירושלים. בין השאר שימש כתובע במשפטו של רפאל לוי, שהואשם בקבלת שוחד במהלך עבודתו במשרד הפנים, ובמשפטו של נועם פדרמן, שהורשע במסגרת עסקת טיעון בניסיון הצתת כנסיות. בשנת 1991 נבחר להקים את המחלקה לחקירות שוטרים במשרד המשפטים, ועמד בראשה עד שנת 2003 בה הודיע על התפטרותו. לאחר סיום כהונתו החל ללמוד חינוך אנתרופוסופי בירושלים במטרה לעבור לתחום ההוראה, אך הפסיק לאחר שמני מזוז קרא לו להתמודד על תפקיד פרקליט המדינה. כהוקרה על תפקידו בהקמת מח"ש, העניקה לו התנועה למען איכות השלטון בישראל את "אות אביר איכות השלטון" לשנת 2004.

ב-1 באוגוסט 2004 מונה לפרקליט המדינה במקומה של עדנה ארבל, שמונתה לשופטת בבית המשפט העליון, ברוב של 5 מתוך 6 על ידי ועדה מיוחדת של משפטנים שהוקמה על ידי הממשלה. עד למינויו לפרקליט המדינה המינוי נעשה על ידי שר המשפטים והקמת הוועדה נעשתה כיישום המלצת ועדת שמגר, שהוקמה לאחר פרשת בר-און חברון. נגד מינויו של שנדר לתפקיד הוגשה עתירה לבג"ץ, שבה טען העותר דן רוזן, כי שנדר אינו ראוי לתפקיד לאור תפקודו בטיפול מח"ש בפרשה בה הוא (רוזן) ובת זוגו סנ"צ (כדרגתה אז) אהובה תומר היו מעורבים. העתירה נדחתה. הימין מתח ביקורת על שנדר בשל פעילות עבר שלו בשלום עכשיו. העיתונות החרדית מתחה ביקורת על מינויו של שנדר בשל קשריו, לטענתה, עם האנתרופוסופיה.

שנדר כיהן כפרקליט המדינה בתקופת ההתנתקות והורה לפתוח בחקירה בחשד להעלבת עובד ציבור נגד אליצור סגל, שכתב מאמר שביקר בחריפות את הרב הצבאי הראשי. סגל זוכה פה אחד על ידי הרכב של תשעה שופטים בבית המשפט העליון, שקבעו שמדובר במאמר פוליטי המוגן על ידי חופש הביטוי.

### לאחר סיום תפקידו בפרקליטות המדינה
במאי 2019, לצד בכירים לשעבר בפרקליטות המדינה ובייעוץ המשפטי לממשלה, חתם על גילוי דעת כנגד חקיקת פסקת התגברות והרחבת חוק החסינות.

## חיים אישיים
שנדר נשוי ואב לחמישה ילדים. בתו נעמה שנדר היא שחקנית קולנוע וטלוויזיה.

## הערות שוליים

קטגוריה:חברי שלום עכשיו
קטגוריה:פרקליטי המדינה
קטגוריה:ראשי מח"ש
קטגוריה:זוכי אות אביר איכות השלטון
קטגוריה:חברי בדרך להחלמה
קטגוריה:מוצא עילית: אישים
קטגוריה:ישראלים שנולדו ב-1951
פיתיה

[ממוזער|250px|[ליקורגוס מתייעץ עם הפיתיה, איור מאת אז'ן דלקרואה]]
**פיתיה** (ביוונית עתיקה: **Πυθία**) היא הכוהנת הראשית במקדש האל אפולו בדלפי: האורקל מדלפי.

כשהאל רוצה להעביר מסר דרך הפיתיה הנתונה בשיכרון, הוא נכנס בגופה ומדבר מפיה. דבריה של הפיתיה בלתי מובנים לעיתים קרובות: מפי הפיתיה נפלטות מילים מסתוריות, הנאמרות כחידה הניתנת לפירוש במספר דרכים. ייתכן אפילו שהמסקנות הנובעות מפירוש דברי הפיתיה יהיו רחוקות זו מזו באופן קיצוני. את הכוונה בדבריה של הפיתיה על האדם להסיק לבדו, ללא עזרתה.

## ראו גם

* דיבור פיתום

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:דמויות מהמיתולוגיה היוונית
טצ'ויושי סוזוקי

**טצ'ויושי סוזוקי** (באנגלית: **Tsuyoshi Suzuki**), הוא אחד התקליטנים המפורסמים ביותר בסצנת הטראנס היפני. סוזוקי הוא אחד ממקימי מותג ההקלטות **Matsuri Productions**. ב-1993 הוא עבר ללונדון, שם הוא הפך ל-DJ חשוב ואהוד. הוא השתתף בכמה מאירועי המוזיקה האלקטרונית הידועים ביותר כמו מצעד האהבה בברלין, מסיבת ה"מרדי גרא" של סידני, פסטיבל הרוק בפ'וגי, פסטיבל פיניקס, פסטיבל קשת-בענן 2000 ו-Earthcore (פסטיבל הטבע הגדול ביותר באוסטרליה).

טצ'ויושי סוזוקי חבר במספר רב של הרכבי גואה טראנס כגון: Bass Chakra, Joujouka, Kailash, Parna וTaiyo.

סגנונו העיקרי של טצ'ויושי הוא הגואה טראנס והוא מרבה להופיע בישראל בעיקר במסיבות טבע.

בחלק מיצירותיו מופיע כDJ Tsuyoshi.

## קישורים חיצוניים

קטגוריה:מוזיקאים יפנים
קטגוריה:תקליטנים יפנים
קטגוריה:אמני מוזיקה אלקטרונית
קטגוריה:יוצרי מוזיקת טראנס
קטגוריה:יפנים שנולדו ב-1967
מרטין גלובר

**מרטין גלובר** (באנגלית: **Martin Glover**; נולד ב-23 בדצמבר 1960) הוא מפיק מוזיקלי, מקים להקת הפוסט פאנק הבריטית Killing Joke ובסיסט בה. ידוע בשם הבמה "Youth".

## קריירה
מותגו הראשון של מרטין גלובר היה 'Butterfly Record'. מרטין גלובר עבד עם אמנים פופולרים כמו טום ג'ונס, The Orb, פול מקרטני והת'ר נובה. גלובר הפיק את האלבום Urban Hymns של The Verve . הוא הפיק מספר רמיקסים ללהקות U2, בננהרמה, James, The Shamen ואחרות. גלובר הקים מותגי הקלטה אחרים כמו: *Liquid Sound Design* ו*Kamaflage Records*.

בשנת 1998 זכה גלובר בפרס המוזיקה הבריטית בקטגוריית "מפיק השנה" על האלבום "Urban Hymns".

גלובר ידוע גם כמי שהתחיל את סצנת הטראנס הפסיכדלי, כאשר הקים את המותג דרגונפליי רקורדס.

**מרטין ידוע גם בשיתופי הפעולה הבאים:**
* יחד עם סיימון פוספורד "Hallucinogen" תחת השם "Celtic Cross".
* יחד עם סיימון פוספורד "Hallucinogen" וגרג האנטר תחת השם "Dub Trees".
* יחד עם מארק מאנינג תחת השם "Zodiac Youth".
* יחד עם בן וטקינס מההרכב "Juno Reactor" תחת השם "Youth & Ben Watkins".
* יחד עם חואן ורדרה "The Muses Rapt" תחת השם "The Risin' Crew".
* יחד עם רון רות'פילד "Raja Ram", גראהם ווד, גרג האנטר ואחרים תחת השם "DMT".

## קישורים חיצוניים

* You Say It's Your Birthday: Youth of Killing Joke מ-VH1

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמני מוזיקה אלקטרונית
קטגוריה:תקליטנים בריטים
קטגוריה:זוכי פרס המוזיקה הבריטית
קטגוריה:יוצרי מוזיקת טראנס
קטגוריה:בריטים שנולדו ב-1960
תנועת הרוח הקדושה

**תנועת הרוח הקדושה** היה ארגון מורדים אוגנדי בראשות אליס אומה, מדיום אשר טענה כי היא מודרכת בעזרת הרוח לקוונה. אליס, אוגנדית ממוצא אצ'ולי, טענה כי באוגוסט 1986 לקוונה הדריכה אותה להקים את הארגון. באופן רשמי קיימת הבחנה בין תנועת הרוח הקדושה שהיא הזרוע הפוליטית של ארגונה של אליס ו"הכוח הנייד של הרוח הקדושה" שהוא הזרוע הצבאית - אך למעשה אין הבדלה ביניהם.

בנובמבר 1986, לאחר שאספה סביבה קבוצת מאמינים, שכנעה אליס את הצבא הדמוקרטי של אזרחי אוגנדה להעביר חלק מחייליו תחת פיקודה. בנובמבר ודצמבר 1986, גברה התנועה על כוחות צבא ההתנגדות העממי בשני ניצחונות לא צפויים. הניצחונות הללו הרחיבו את התמיכה בתנועה בשבט האצ'ולי בפרט ובשבטים צפוניים בכלל ומשכו לתנועה מצטרפים חדשים. התנועה הייתה ידועה בכך שאיננה פוגעת ומתעללת בחייליה (בניגוד לממשלה ולארגוני המורדים האחרים) ועובדה זו הקנתה לה תמיכה ציבורית.

תנועת הרוח הקדושה נלחמה כמו כל צבא - באמצעות כיבוש שטח ושליטה עליו וניהול קרבות - אך היו לה מספר תחומי פעילות אשר נתפסו כחריגים. "שליטים" רוחניים שולבו בכל יחידה. חברי התנועה נדרשו לשפוך שמן מבורך על חיילים במטרה למנוע מכדורים לפגוע בחייל (אם נפשו טהורה). אבנים בורכו כך שהם יתפוצצו כרימונים וחיילים צעדו לקרב בתצורה המזכירה צלב, תוך שירת תפילה. למרות שהיו לתנועה הפסדים קשים, בייחוד כאשר הארגון תקף חיילים המצוידים במקלעים, חלק מהשיטות בהן השתמשה הוכחו כיעילות.

יחסי הידידות אשר שררו בין הצבא הדמוקרטי של אזרחי אוגנדה וארגון הרוח הקדושה לא שרדו לאורך זמן. בתחילת 1987, ניסה הצבא הדמוקרטי לכבוש את בסיס האספקה האזרחי של הארגון. חרף הסכסוכים עם שאר ארגוני המורדים, התנועה החלה במהלך צבאי נרחב באוגוסט 1987 שמטרתו הסופית הייתה כיבוש הבירה קמפלה והקמת "גן-עדן עלי אדמות", לדברי אליס אומה.

בנובמבר 1987, כוחותיו של הארגון התקדמו לאזורים בהם לא הייתה לו תמיכה והשפעה. לאחר סדרת הפסדים, התנועה הובסה באופן סופי במהלך קרב אשר בו השתמשו כוחות צבא ההתנגדות בנשק ארטילרי כבד. הקרב התרחש ביער המרוחק כ-70 ק"מ צפונית לקמפלה.

לאחר התפרקות התנועה, מספר קבוצות ששרדו ממנה ניסו לשמר את מטרתה. רוב הקבוצות הללו הפכו לקבוצות שודדים, אך התפרקו לאחר שרבים מחבריהן פרשו או הובסו בידי הממשלה או ארגוני מורדים אחרים. למרות זאת, אחת מן הקבוצות הללו הפכה לצבא ההתנגדות של האל אשר פועלת עד היום באזור אצ'ולילנד.

קטגוריה:אוגנדה: ארגוני מורדים
כפר חג מולד

שמאל|ממוזער|200px|כפר חג המולד
**כפר חג מולד** (באנגלית: **Christmas village**) הוא קישוט לחג המולד אשר נהוג להציבו מתחת לעץ חג המולד בערב חג המולד.

קישוט זה כולל כפר מיניאטורי, המעוצב בדרך כלל בדומה לתיאור של העיר הוויקטוריאנית המתוארת בספרו של צ'ארלס דיקנס "**[[מזמור לחג המולד]]**", וכן נהוג שהבתים בכפר או בעיירה מוארים באורות בדומה לעץ החג.

הכפר עשוי בדרך כלל מחרס או פורצלן, ומונח על שטיח לבן המייצג שלג.

כפרים אלה מהווים בדרך כלל פרטי אספנות.

## גלריית תמונות

File:Decorative Christmas village 2.JPG
File:ChristmasVillage2008.jpg
File:Village de Noël (8298928843).jpg
File:Village de Noël (8299974004).jpg


## קישורים חיצוניים

* תיאור כפר חג מולד באתר ה-BBC
* תיאור כפרי חג מולד

קטגוריה:תפאורות חג המולד
שב"י

**שב"י - "שחרור בעלי חיים ישראל"** היא עמותה ישראלית הפועלת לקידום ההכרה בזכויות בעלי החיים ולשינוי היחס כלפיהם. העמותה נוסדה בשנת 2005 על ידי מספר פעילים שפרשו מעמותת אנימלס עקב מחלוקות על דרכי הפעולה. לפי עקרונות העמותה, לבעלי החיים, מתוקף היותם יצורים המסוגלים לחוש, יש זכויות בסיסיות שאסור להפר, כמו הזכות לחיות והזכות לחיות ללא שעבוד וסבל. לפיכך, טבעונות היא בסיס הכרחי להגשמת רעיון זה.

## פעילות
פעילות העמותה מתרכזת בהגברת מודעות הציבור לתנאי הגידול של בעלי חיים במשקים המתועשים, בתעשיית הביגוד ובתעשיית הבידור על מנת להוביל לשינוי בתפיסה המוסרית כלפיהם, ולהימנעות מצריכת מוצרים ושירותים הכרוכים בסבל בעלי חיים. פעולות העמותה כוללות הפעלת דוכני הסברה ברחבי הארץ, הרצאות בבתי ספר, הפגנות ומיצגים. בספטמבר 2011, השיקה עמותת שב"י את האתר 'מבשלים מחוץ לקופסה' - תוכנית בישול אינטרנטית ללא מזון מן החי. בשנים 2013–2014, הפיקה בשיתוף עמותת אנימלס את מיצג 'היום הבינלאומי להזדהות עם חיות המשקים', אותו כונן פעיל זכויות בעלי החיים, אלכס הרשאפט, בשנת 1983. הפעילות בעמותה נעשית בהתנדבות מלאה מתוך הזדהות אידאולוגית עם רעיונות העמותה.

## ראו גם
* אנימלס
* האגודה הישראלית נגד ניסויים בבעלי חיים

## קישורים חיצוניים
* 

* מבשלים מחוץ לקופסה - תוכנית הבישול של עמותת שב"י
* 
* 
* דן בר-דב, מיצג הזדהות עם בעלי-חיים במשקים בתל אביב, אתר מגפון, 5 באוקטובר 2013
* 
* מי בעד זכויות בעלי חיים? עמותת שב"י, באתר עמותת שקל, 7 בינואר 2010
* 

קטגוריה:ישראל: ארגוני בעלי חיים
קטגוריה:טבעונות בישראל
קטגוריה:ישראל: זכויות בעלי חיים
קטגוריה:ישראל: עמותות
מאבק אחד

**מאבק אחד** הייתה קבוצת שמאל רדיקלי ישראלית אנרכיסטית שפעלה למען זכויות בעלי חיים תוך שימת דגש על הקשר בין כלל צורות הדיכוי השונות בחברה, כגון סקסיזם, דיכוי עובדים, גזענות, כיבוש ועוד; חברי הקבוצה כינו את עצמם "טבעונרכיסטים" - הלחם של "טבעונים" ו"אנרכיסטים". הקבוצה קשרה בין הדיכוי התאגידי, המעמדי, המגדרי, החברתי והפוליטי וטענה שכל אלה מקורם באותו הבסיס הרעיוני, ושיש להילחם בכולם במקביל, מכיוון שמדובר שמקורם זהה.

## אידאולוגיה

מתוך אתר האינטרנט של מאבק אחד:

:"האחיזה שיש לשקרים החברתיים המודרניים על כל פן ופן בחיינו מעולם לא הייתה חזקה יותר בהיסטוריה האנושית. המונופולין התקשורתי, השתלטות הטכנולוגיה על חיינו, התרבות הצרכנית ההורגת את תושבי המערב נפשית ואת תושבי שאר העולם פיזית... ובמדינת ישראל, כוחה של הלאומנות ושל הכוחניות – צבאית ואחרת – הוא ללא ספק מן החזקים והנוראיים בעולם. מערכות ה"חינוך" הממשלתיות והתאגידיות דוחפות אותנו עמוק יותר ויותר אל פתחם של חיים שהם, לכל היותר, מוות איטי ומתמשך, נטול ערך, רווי הרס, וההתנגדות שלנו צריכה להיות גורפת. הדיכוי שלנו, של כל אחת ואחד מאתנו, נמצא ביחסנו היומיומי לבעלי החיים האחרים ולטבע הסובב אותנו, לכסף, מוצרים ומוסר העבודה, למערכות יחסים, מין ומגדר, לדת, מסורת ולאום. כל גישה שאינה משחררת אותנו באופן ישיר ומיידי משעבדת אותנו באופן עקיף. סירבו לחיות את החיים המוצעים לכן ביום הבחירות ובערוץ הקניות, גם באשר סירוב זה "קיצוני" וקשה: חיים קלים הם שקר קל. המאבק לחופש, צדק ושוויון פירושו בחירתנו בחיים."

הקבוצה החזיקה באידאולוגיה אנרכיסטית שגרסה כי כל צורת משטר שאינה משטר עצמי היא דכאנית מטבעה, ונוטלת מבני האדם את יכולת הבחירה. כל התנהלות שמונעת את זכות הבחירה מהאחר, כגון תזונה מן החי, סקסיזם, גזענות, תרבות הצריכה וכדומה, מדכאת את שני הצדדים באותה מידה.

מאבק אחד הייתה אחד הארגונים הראשונים שקראו לסגירת חוות הקופים מזור.

## הסברה
מאבק אחד השתמשה בחוברות ובפליירים לצורכי הסברה. בין השאר, הוציאה מאבק אחד:
*חוברות רבות בנושא זכויות בעלי חיים, המפרטות את הקשר בין המאבקים השונים.
*חוברות נגד מקדונלד'ס המסבירות לא רק על הנזק לבעלי החיים אלא גם את הנזק האקולוגי, החברתי, התרבותי, הסביבתי והפוליטי שגורמת מקדונלד'ס.
*פליירים וכרזות הקוראים לטבעונות.
*מידע על גדר ההפרדה.
*פלייר למצעד הגאווה.
*פליירים למאבק נגד מכירת פרוות.

## קישורים חיצוניים
* אתר האינטרנט של מאבק אחד בארכיון האינטרנט

קטגוריה:ישראל: ארגוני בעלי חיים
קטגוריה:ארגוני שמאל בישראל
אליהו ברלין

**אליהו מאיר ברלין** (Berligne; י"ד באדר תרכ"ו, 1 במרץ 1866, מוהילב, רוסיה הלבנה – י"ז באדר א' ה'תשי"ט, 25 בפברואר 1959, תל אביב) היה ממנהיגי היישוב; חבר אספת הנבחרים, הוועד הלאומי ומועצת המדינה הזמנית, זקן חותמי מגילת העצמאות.

## קורות חיים
נולד במוהילב שברוסיה הלבנה, אז באימפריה הרוסית (כיום בלארוס), לאברהם, משכיל אמיד. קיבל חינוך יהודי, למד בגימנסיה רוסית ולאחר מכן סיים לימודי משפטים באוניברסיטת מוסקבה. השתקע בעיר צאריצין (וולגוגרד), והקים שם מפעל לבולי עץ לבניין מעצי הרפסודות שהושטו על נהר הוולגה. היה פעיל ב"חובבי ציון" והשתתף בקונגרסים הציוניים הראשונים, ובחמישי נמנה עם חברי הפרקציה הדמוקרטית. בשנת 1905 ביקר בארץ ישראל, ובשובו לרוסיה הקים חברת-השקעות לפיתוח התעשייה בארץ בשם "עתיד". בשנת 1907 עלה לארץ ישראל והתיישב ביפו.

[ימין|ממוזער|250px|הנהלת הגימנסיה העברית, 1910; משמאל לימין: אליהו ברלין, [מנחם שינקין, בן-ציון מוסינזון, חיים בוגרשוב, חיים חיסין]]
הקים מפעלים לייצור שמן זית וסבון באזור חיפה וגוש דן, ובהם שמר על עקרון העבודה העברית. עסק גם בפיתוח החקלאות ונטע פרדס בנס ציונה, וכן קיבל רישיון מפיק"א לנטיעת אקליפטוסים. נמנה בין מייסדי אחוזת בית והיה חבר ועדה הקהילה בתל אביב. 35 שנים שימש יו"ר הוועד המפקח של גימנסיה הרצליה. בין השנים 1921–1925 מנהל בנק הפועלים הראשון. כן היה יו"ר הוועד המנהל של הטכניון. השתתף בהקמת בית משפט השלום העברי, היה ממנהיגי אוצר היישוב והשתתף בייסוד מוצא עילית.

ברלין השתתף באופן פעיל בהתארגנות מוסדות היישוב, היה ממנסחי חוקת הבחירות לאספת הנבחרים וכיהן בארבע אספות הנבחרים (1920–1948). כיהן בהן כחבר מטעם מפלגת המתקדמים, התאחדות הדמוקרטים, הציונים הכלליים המאוחדים והעובד הציוני. בכל השנים היה חבר הנהלת הוועד הלאומי. כיהן כחבר מועצת המדינה הזמנית והיה בין חותמי מגילת העצמאות. אף על פי שהיה אמור להגיע לטקס מירושלים הנצורה באמצעות מטוס, חלה ובסופו של דבר חתם על המגילה כמה שבועות לאחר מכן.

היה ממייסדי המפלגה הפרוגרסיבית, והוצב כמועמד אחרון מטעמה ב וב.

היה נשוי לציטה לבית פוליאקוב, בתו של לזר פוליאקוב. בתו, נינה ברלין, רופאת עיניים במקצועה, הייתה מקורבת לזאב ז'בוטינסקי, ונישאה למשה שלוש.  

נפטר בשנת 1959 ונקבר בבית הקברות טרומפלדור בתל אביב. על שמו רחוב בצפון-מערב תל אביב.

## לקריאה נוספת
* 'ברלין, אליהו מאיר', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 112–113. 

## קישורים חיצוניים

* אליהו ברלין במגזין תל אביב, 23 באפריל 2004
* 
* 
* 

## הערות שוליים

קטגוריה:יהודים בלארוסים
קטגוריה:ישראלים ילידי האימפריה הרוסית
קטגוריה:אנשי העלייה השנייה
קטגוריה:חובבי ציון
קטגוריה:חברי מועצת המדינה הזמנית מטעם הציונים הכלליים
קטגוריה:חותמי מגילת העצמאות
קטגוריה:חברי הוועד הלאומי
קטגוריה:חברי אספת הנבחרים הראשונה
קטגוריה:חברי אספת הנבחרים השנייה
קטגוריה:חברי אספת הנבחרים השלישית
קטגוריה:חברי אספת הנבחרים הרביעית
קטגוריה:חברי העובד הציוני
קטגוריה:בית משפט השלום העברי
קטגוריה:אישים שהשתתפו בוועידות הקונגרס הציוני העולמי
קטגוריה:תל אביב-יפו: אישים
קטגוריה:אזרחי כבוד של תל אביב-יפו
קטגוריה:אישים הקבורים בבית הקברות טרומפלדור
קטגוריה:ישראלים שנולדו ב-1866
קטגוריה:ישראלים שנפטרו ב-1959
רוז'ה מרטן די גאר

**רוז'ה מרטן די גאר** (בצרפתית: **Roger Martin du Gard**; 23 במרץ 1881 – 22 באוגוסט 1958), סופר צרפתי זוכה פרס נובל לספרות.

## חייו
די גאר נולד בנוי שעל הסן למשפחת משפטנים, בשנת 1898 התחיל את לימודיו באוניברסיטת סורבון בפקולטה למדעי הרוח וסיימם באוניברסיטת "שארט" בצרפת, שם עסק במספר נושאים בארכאולוגיה ופלאוגרפיה.

בשנת 1902 די גאר התגייס לצבא ושירת בחיל הרגלים, ב-1905 הוא קיבל תואר אקדמי על סמך עבודה בשטל בתחום הארכאולוגיה. שנה מאוחר יותר התחתן ויצא לסייר בצפון אפריקה ובשנת 1907 נולדה בתו כריסטינה.

בשנת 1908 פורסם ספרו **להיות**. די גאר גויס לצבא למלחמת העולם הראשונה בשנת 1914 והשתחרר רק בפברואר 1919. לאחר המלחמה די גאר השתקע בפריז והמשיך בפעילותו הספרותית.

בשנת 1937, בעת ששקד על ה**אפילוג** של **[[בית טיבו]]**, הוענק לו פרס נובל לספרות "על החיות האומנותית והנאמנות בהן צייר את הניגודים בחיי האנשים כמו כן את האספקטים היסודיים של חיי תקופתנו".

במהלך מלחמת העולם השנייה, בין השנים 1939 - 1945, הוא שהה בניס ועבד על **זכרונותיו של סגן-אלוף מאמור**.

די גאר מת ב-22 באוגוסט 1958 באחוזתו ונקבר בפאתי העיר ניס בצרפת.

## יצירתו
הספר הראשון של די גאר שפורסם היה **להיות**. היצירה הגדולה הראשונה שכתב היא הרומן **ז'אן בארוא**, ספר המבוסס על פרשת דרייפוס, כאשר המוטיב בו הוא שאלת האמונה. מוטיב דומה נמצא בספרו **צוואת אבא לולו**.

די גאר החל בכתיבת רומן בהמשכים בשם בית טיבו בשנת 1922. הספרים בסדרה תורגמו לשפות רבות וסדרת טלוויזיה הוסרטה עליהם. היצירה זכתה לשבחים רבים והוגדרה על ידי הביקורת כ"רומן נוסח המאה ה-19" די גאר תיאר את הסכסוכים שערערו את יסודות החברה הצרפתית ובעיקר את פרשת דרייפוס ואת מלחמת העולם הראשונה.

בסוף חייו התרכז די גאר בכתיבת **זכרונותיו של סגן-אלוף מאמור**, שחלקו הראשון זכה לתשומת לבו של אנדרה ז'יד André Gide.

## מספריו בעברית
***לחיות**, 1908.
***אחד מאיתנו** (L'Une de Nous), שנת 1909.
***ז'אן בארוא** (Jean Barois), שנת 1913.
***[[בית טיבו]]** Les Thibault תורגם לעברית על ידי מנשה לוין והופיע בהוצאת ספרית פועלים. חלקי הרומן השונים:
# הספר האפור (1922) (Le Cahier gris)
# בית הכלא (1922) (Le Pénitencier)
# העונה היפה (1923) (La Belle Saison)
# הייעוץ (1928) (La Consultation)
# סורלינה (1928) (La Sorellina)
# מות האב (1933) (La Mort du père)
# קיץ 1914 (1936) (L'Été 1914)
# אפילוג (1940) (Épilogue)
***התכתבות עם אנדרה ז'יד** (1968) (Correspondance avec) - פורסם לאחר מותו.
***זכרונותיו של סגן-אלוף מאמור** (1983) (Le Lieutenant-colonel de Maumort) - פורסם לאחר מותו.

## קישורים חיצוניים

* 
* איגוד חובבי רוז'ה מרטן די גאר 
* 
* 
* 
* 

## הערות שוליים

קטגוריה:סופרים צרפתים
קטגוריה:זוכי פרס נובל לספרות
קטגוריה:אגנוסטים
קטגוריה:זוכי פרס נובל צרפתים
קטגוריה:צרפתים שנולדו ב-1881
קטגוריה:צרפתים שנפטרו ב-1958
אוליבר גולדסמית'

שמאל|ממוזער|אוליבר גולדסמית'
**אוליבר גולדסמית**' (באנגלית: **Oliver Goldsmith**; 10 בנובמבר 1730 – 4 באפריל 1774) היה סופר, מחזאי ומשורר אירי. גולדסמית' נודע בעיקר בעקבות הרומן "הכומר מוויקפילד", והפואמה הפסטורלית "הכפר הנטוש".

## ביוגרפיה

תאריך ושנת לידתו של גולדסמית אינם ידועים בוודאות. על פי הספרייה של הקונגרס, הוא אמר לביוגרף שהוא נולד ב-10 בנובמבר 1728. מקום הולדתו גם אינו בטוח. או שהוא נולד ליד בליימהון, מחוז לונגפורד, אירלנד, שם היה אביו הכומר האנגליקני של הקהילה של פורגניי, או בבית סביו מצד אמו, בסמית היל, מחוז רוסקומון שם היה סבו אוליבר ג'ונס כומר ומורה בבית ספר לבישופות. כשהיה בן שנתיים, התמנה אביו לכומר הקהילה של "קילקני מערב" במחוז וסטמית', ולכן עברה המשפחה לבית הכומר בליסוי, בין את'לון ובליימהון, שם המשיכה לגור עד מות אביו בשנת 1747.

מותו בטרם העת בשנת 1774 נבע כנראה בחלקו מאבחנה שגויה של דלקת בכליות שלו. גולדסמית' נקבר בכנסיית טמפל. הכיתוב על קברו הוא: "כאן טמון / אוליבר גולדסמית'". מרכז בליימהון הוצבה אנדרטה לזכרו, ובמנזר וסטמינסטר יש הספד שכתב לזכרו סמואל ג'ונסון.

## יצירותיו

## לקריאה נוספת
* 

## קישורים חיצוניים

* 
* 
* 
* 

## הערות שוליים

קטגוריה:סופרים אירים
קטגוריה:משוררים אירים
קטגוריה:מחזאים אירים
קטגוריה:בוגרי אוניברסיטת אדינבורו
קטגוריה:בוגרי טריניטי קולג' (דבלין)
קטגוריה:ילידי 1728
קטגוריה:נפטרים ב-1774
Union Jack

**Union Jack** הוא הרכב טראנס מאנגליה, אשר חברים בו סיימון ברי וקלאודיו גוויסיני.

## היסטוריה
ההרכב הוקם ב-1993 והשניים התמקדו בעיקר באסיד טראנס וטכנו. ב-1995 יצא אלבומם הראשון, "There Will Be No Armageddon", אשר מתוכו בלטו השירים "Two Full Moons And A Traut", "Cactus" ו-"Red Herring". שירים אלו היו פופולרים ביותר במועדוני הטראנס ובמסיבות הטבע של שנות ה-90 המוקדמות. סגנונם המוזיקלי שם דגש על מוזיקת טראנס הניתנת לניגון הן במועדונים והן בשמיעה ביתית. הדבר בא לידי ביטוי בשילוב טראנס, מוזיקה אתנית ואמביינט אל תוך שיריהם, על מנת לייצר צליל רך ורקיד.

ב-2008, אחרי הפסקה בת 7 שנים בה ההרכב לא הופיע ולא הופק חומר חדש, ההרכב חבר למפיק Paul Brogden על מנת ליצור את הטראק "Papillon" ולחברת התקליטים POB/Seismic Records. לאחר מספר הופעות, בהן הופעה בפסטיבל המוזיקה הבינלאומי Ultra Music Festival, חזר ההרכב לאולפן ההקלטות לעבוד על אלבום חדש.

ב-2009 ההרכב הוציא את האלבום - Pylon Pigs, שכלל חומר חדש שהופק לאחר 11 שנות הפסקה.

ב-2011 ההרכב הוציא את האוסף "Retrospective" שמסכם את פעילותו של ההרכב. האוסף חומרים משני אלבומי האולפן ב-3 חלקים - Retrospective 1,2,3. בחלק השלישי מופיעים מספר מיקסים חדשים של חומרי ההרכב שלא נמצאים באלבומי האולפן.

## דיסקוגרפיה
### אלבומים
1995 There Will Be No Armageddon - הופק על ידי פלטיפוס רקורדס.

2009 Pylon Pigs - הופק על ידי Paul Brogden, חבר ההרכב החדש וחברת התקליטים POB/Seismic Records

2011 Retrospective - אוסף

### סינגלים
1993 “Two Full Moons And A Trout” / “Lollipop Man”

1993 “Cactus” / “Morning Glory”

1995 “Red Herring” / “There Will Be No Armageddon”

1997 “Cockroach” / “Yeti”

2009 “Pylon Pigs Club EP”

2009 “Papillon”

2010 “Funnelweb”

2010 “Triclops”

2011 The Complete “Two Full Moons And A Trout” (Remixes)

2011 “Red Herring” (Remixes)

2012 “Papillon” (Remixes)

2012 “Gibbon” / “Baboon"

2014 "Spasm"

## קישורים חיצוניים
* 

* Union Jack באתר של פלטיפוס רקורדס

קטגוריה:אמני מוזיקה אלקטרונית בריטים
קטגוריה:הרכבי טראנס בריטים
דרו פולר

**אנדרו אלן "דרו" פולר** (באנגלית: **Andrew Alan "Drew" Fuller**; נולד ב-19 במאי 1980) הוא שחקן ודוגמן עבר אמריקאי, אשר התפרסם בזכות תפקידו ככריס האליוול בסדרת הטלוויזיה "מכושפות" ולאחר מכן כטרוור לה-בלאנק בסדרה "נשות קבע". 

## ביוגרפיה
נולד בשם אנדרו אלן פולר ב-19 במאי 1980 בעיירה אתרטון, קליפורניה וגדל בעיירת החוף ניופורט ביץ', קליפורניה. יש לו אחות צעירה בשם הילרי. 

כשהיה בן 12, התגלה פולר על ידי סוכן דוגמנים, לאחר שחבר של המשפחה צילם אותו לשער של מגזין "UCLA" (אוניברסיטת קליפורניה בלוס אנג'לס).

פולר מתגורר כיום בלוס אנג'לס. בזמנו החופשי, הוא משחק כדורסל, גולש, מטפס על הרים, מנגן בפסנתר ומשחק טניס.

## קריירה
פולר החליט לחכות מספר שנים, ולבסוף הוא החל לעסוק בדוגמנות בגיל 16. לאחר זמן קצר הוא הפך להיות דוגמן בית של חברות מפורסמות כמו: "טומי הילפיגר", "פראדה" וקלאב מד. הוא הופיע בפרסומות רבות, ביניהן: J Crew, Subway, טויוטה, ופפסי לצד בריטני ספירס.
ב-2001 הופיע פולר בקליפ של דה קולינג לשיר "Wherever You Will Go", וב-2005, הוא הופיע בקליפ של לינדזי לוהן לשיר "Over".
ב-2002, התפרסם פולר בעקבות השתתפותו בסדרה "מכושפות", בה הוא מגלם את דמותו של כריס האליוול. הוא שיחק בסדרה בעונה השישית והשתתף בכמה פרקי אורח בעונה החמישית השביעית והשמינית. בנוסף הופיע בתפקיד אורח בסדרה "The O.C.". ב-2007, החל פולר לשחק בסדרה "נשות קבע" של ערוץ לייפטיים.

## פילמוגרפיה

### קולנוע

### טלוויזיה

## קישורים חיצוניים

קטגוריה:אמריקאים ילידי קליפורניה
קטגוריה:דוגמנים אמריקאים
קטגוריה:שחקני קולנוע וטלוויזיה אמריקאים
קטגוריה:קליפורניה: שחקנים
קטגוריה:אמריקאים שנולדו ב-1980